
          	 เศรษฐกิจจังหวัดพังงา ณ เดือนกันยายน 2566 ขยายตัวร้อยละ 1.5 จากเดือนเดียวกัน            ในปีก่อน (ขยายตัวร้อยละ 6.2 เมื่อเทียบกับเดือนก่อนหน้า) โดยเป็นการขยายตัวจากด้านอุปทาน (การผลิต) เป็นสำคัญ ส่วนด้านอุปสงค์ (การใช้จ่าย) หดตัวเล็กน้อย อัตราเงินเฟ้ออยู่ในระดับปกติ การจ้างงานฟื้นตัวต่อเนื่อง

[bookmark: _Hlk132888330][bookmark: _Hlk109133031][bookmark: _Hlk118293617][bookmark: _Hlk113112026]เศรษฐกิจด้านอุปทาน (การผลิต) ขยายตัวร้อยละ 3.4 เมื่อเทียบกับเดือนเดียวกันในปีก่อน (ขยายตัวจากเดือนก่อนหน้าร้อยละ 1.4) สะท้อนได้จากการขยายตัวในภาคบริการเป็นสำคัญ ส่วนผลผลิตภาคเกษตรกรรมและผลผลิตภาคอุตสาหกรรมหดตัว 
[bookmark: _Hlk122536672]-ภาคบริการขยายตัวร้อยละ 41.9 (ขยายตัวจากเดือนก่อนหน้าร้อยละ 0.9) สะท้อนจากจำนวน ผู้เยี่ยมเยือน ภาษีบำรุงท้องถิ่นจากโรงแรม ภาษีมูลค่าเพิ่มประเภทค้าส่ง-ค้าปลีก และภาษีมูลค่าเพิ่มประเภทโรงแรมและภัตตาคารปรับเพิ่มขึ้นร้อยละ 142.5 102.8 14.8 และ 40.4 ตามลำดับ ถึงแม้ว่าเดือนกันยายน ยังคงอยู่ในช่วง Low Season แต่เนื่องด้วยจังหวัดพังงามีสถานที่ท่องเที่ยวทางธรรมชาติที่หลากหลาย สามารถเดินทางท่องเที่ยวได้ตลอดทั้งปี มีแหล่งท่องเที่ยวชื่อดังระดับโลกหลายแห่งและกิจกรรมประเภท Extreme                 ซึ่งเป็นจุดหมายปลายทางของนักท่องเที่ยวทั้งชาวไทยและชาวต่างชาติที่จะต้องมาเยือน ก่อให้เกิดกิจกรรม               ทางเศรษฐกิจและสร้างรายได้ให้แก่ธุรกิจภาคบริการอย่างเด่นชัด
[bookmark: _Hlk118293020]-ผลผลิตภาคเกษตรกรรมหดตัวร้อยละ -16.8 (ขยายตัวจากเดือนก่อนหน้าร้อยละ 2.1) ปริมาณผลผลิตหลักด้านการเกษตรของจังหวัดพังงาทุกชนิดปรับลดลง ไม่ว่าจะเป็น ยางพารา ปาล์มน้ำมัน และ              กุ้งขาวแวนนาไม มีผลผลิตลดลงร้อยละ -6.3 -5.6 และ -61.9 ตามลำดับ แม้ว่าราคาสินค้าเกษตรที่สำคัญ             หลายชนิดในเดือนนี้ทยอยปรับเพิ่มขึ้นทั้งราคายางพาราและราคาปาล์มน้ำมันดิบ แต่เกษตรกรเก็บเกี่ยวผลผลิตได้ลดลงตามฤดูกาล ส่งผลให้ดัชนีรายได้เกษตรกรปรับลดลงร้อยละ -16.9 (ขยายตัวจากเดือนก่อนหน้า          ร้อยละ 2.1) 
-ผลผลิตภาคอุตสาหกรรมหดตัวร้อยละ -2.9 (หดตัวจากเดือนก่อนหน้าร้อยละ -0.6) เนื่องจากราคายางพาราปรับลดลงตามภาวะเศรษฐกิจของประเทศคู่ค้าที่ชะลอตัว ค่าเงินบาทผันผวน ส่งผลให้ความต้องการใช้ยางพาราในอุตสาหกรรมที่เกี่ยวเนื่องลดลง รวมถึงผลจากข้อกำหนดให้ห้ามตั้งและขยายโรงงานตามลักษณะประเภทกิจการในพื้นที่ที่กำหนดของจังหวัด ส่งผลให้เครื่องชี้ภาคอุตสาหกรรมทุกรายการปรับลดลง สะท้อนได้จากปริมาณการใช้ไฟฟ้าในโรงงานอุตสาหกรรม ทุนจดทะเบียน และจำนวนโรงงานอุตสาหกรรมลดลงร้อยละ -1.8 -0.8 และ -8.6 ตามลำดับ



เศรษฐกิจ...
เศรษฐกิจด้านอุปสงค์ (การใช้จ่าย) หดตัวร้อยละ -1.3 เมื่อเทียบกับเดือนเดียวกันในปีก่อน (ขยายตัวจากเดือนก่อนหน้าร้อยละ 14.7) สะท้อนจากการหดตัวด้านการบริโภคภาคเอกชน และการลงทุนภาคเอกชน ขณะที่การใช้จ่ายภาครัฐขยายตัว 
[bookmark: _Hlk114840366]-การบริโภคภาคเอกชนหดตัวร้อยละ -16.2 (ขยายตัวจากเดือนก่อนหน้าร้อยละ 5.0)   สะท้อนจากจำนวนรถยนต์ส่วนบุคคลจดทะเบียนใหม่ (รถยนต์ไม่เกิน 7 ที่นั่ง) และภาษีจากฐานบริโภคปรับลดลงร้อยละ -39.1 และ -60.0 ตามลำดับ แต่ในขณะที่ ภาษีมูลค่าเพิ่มที่จัดเก็บได้ และ จำนวนรถจักรยานยนต์                   จดทะเบียนใหม่ปรับเพิ่มขึ้นร้อยละ 23.1 และ 22.7 ตามลำดับ ด้วยปัจจัยสนับสนุนกำลังซื้อของ                 ภาคครัวเรือนปรับเพิ่มขึ้นตามการจ้างงานและความเชื่อมั่นของผู้บริโภค สอดคล้องกับการฟื้นตัวของเศรษฐกิจ ในจังหวัด และมาตรการจากภาครัฐที่ช่วยบรรเทาภาระค่าครองชีพของประชาชนอย่างต่อเนื่อง 
-การลงทุนภาคเอกชนหดตัวร้อยละ -25.4 (หดตัวจากเดือนก่อนหน้าร้อยละ -5.0)               จากจำนวนรถยนต์เพื่อการพาณิชย์จดทะเบียนใหม่ (รถยนต์โดยสาร รถบรรทุกเล็ก) และ สินเชื่อเพื่อการลงทุนปรับลดลงร้อยละ -73.0 และ -1.4 ตามลำดับ ผลจากอัตราดอกเบี้ยสินเชื่อที่ปรับตัวสูงขึ้นตามอัตราดอกเบี้ยนโยบายและเงื่อนไขในการให้สินเชื่อของธนาคารพาณิชย์ที่เข้มงวดขึ้น ผู้ผลิตรถยนต์บางรายปรับขึ้นราคาขายรถยนต์ นักลงทุนชะลอการลงทุนตามต้นทุนการผลิตที่อยู่ในระดับสูง รวมถึงมาตรการทางการเงินที่เข้มงวดขึ้นของธนาคารแห่งประเทศไทย ส่งผลต่อการลงทุนในภาพรวมปรับลดลงต่อเนื่อง แต่ในขณะที่พื้นที่อนุญาตก่อสร้างปรับเพิ่มขึ้นถึงร้อยละ 569.4 ผู้ประกอบการเร่งก่อสร้างอาคารเชิงพาณิชย์เพื่อรองรับการให้บริการ              ภาคการท่องเที่ยวในช่วงฤดูกาลท่องเที่ยวที่จะถึงนี้ 
[bookmark: _GoBack][bookmark: _Hlk122537663][bookmark: _Hlk113114748]-การใช้จ่ายภาครัฐขยายตัวร้อยละ 15.2 (ขยายตัวจากเดือนก่อนหน้าร้อยละ 25.5)              รายจ่ายลงทุนจากงบประมาณมีการเบิกจ่ายเพิ่มขึ้นร้อยละ 60.9 หน่วยเบิกจ่ายดำเนินการเร่งรัดเบิกจ่ายให้ทัน                               ภายในเดือนสุดท้ายของปีงบประมาณ พ.ศ. 2566 ประกอบกับ รายจ่ายประจำขององค์กรปกครองส่วนท้องถิ่น            มีการเบิกจ่ายเพิ่มขึ้นร้อยละ 92.6 
ดัชนีราคาผู้บริโภคในเดือนกันยายน 2566 เท่ากับ 108.2 สูงขึ้นจากเดือนเดียวกันของ              ปีก่อนร้อยละ 0.4 (อัตราเงินเฟ้อระดับประเทศร้อยละ 0.3) โดยเงินเฟ้อจังหวัดพังงาในภาพรวมปรับสูงขึ้นเล็กน้อยตามการสูงขึ้นของสินค้าในกลุ่มอาหารบริโภค-ในบ้านเป็นสำคัญ ประกอบกับราคาสินค้ากลุ่มข้าว แป้ง และผลิตภัณฑ์จากสัตว์ กลุ่มไข่และผลิตภัณฑ์นม อาหารบริโภค-นอกบ้าน เครื่องนุ่งห่มและรองเท้า ยาสูบ                และเครื่องดื่มมีแอลกอฮอล์ ขณะที่ราคาสินค้ากลุ่มอาหารสดปรับลดลง โดยเฉพาะ เนื้อสัตว์ เป็ด ไก่ และสัตว์น้ำ การจ้างงานมีแนวโน้มเพิ่มขึ้นตามการฟื้นตัวของเศรษฐกิจในจังหวัดและการท่องเที่ยว สะท้อนได้จากจำนวนผู้ประกันตนในระบบประกันสังคม (ม.33) ณ เดือนกันยายน 2566 มีจำนวน 22,905 คน เพิ่มขึ้นร้อยละ 12.2 ขณะที่ผู้ประกันตนเอง (ม.39) มีจำนวน 4,577 คน ลดลงร้อยละ -9.2 และการจ้างงานมีแนวโน้มเพิ่มขึ้น             ร้อยละ 1.3 โดยผู้มีงานทำคาดว่ามีจำนวน 124,440 คน จากกำลังแรงงานทั้งสิ้น 129,199 คน ทั้งนี้ได้รับปัจจัยสนับสนุนจากมาตรการช่วยเหลือด้านการจ้างงานภาครัฐ ส่งเสริมการประกอบอาชีพ และผู้ประกอบการ                  หลายภาคส่วน โดยเฉพาะ ภาคบริการที่ฟื้นตัวจากกิจกรรมส่งเสริมและการกระตุ้นภาคการท่องเที่ยว                      อย่างต่อเนื่อง จึงส่งผลให้เกิดการจ้างงานในระบบเพิ่มสูงขึ้น

